KIRJALLINEN KYSYMYS P-2528/00

esittäjä(t): Bart Staes (Verts/ALE) komissiolle

(25. heinäkuuta 2000)

Aihe: Vähempiosaisten avustusohjelmien supistuminen

Vähempiosaisten avustusohjelmat nk. ruokapankit ovat ADE:n (Aide à la Décision Economique taloudellisten päätösten avustus) äskettäin tekemän tutkimuksen mukaan osoittaneet hyödyllisyytensä köyhyyden torjunnassa Euroopassa.

Ohjelmien supistaminen johtaisi siihen, että EU:n 15:ssä jäsenvaltiossa toimivat tunnustetut hyväntekeväisyysjärjestöt eivät enää voi hankkia vähempiosaisille tarvittavaa määrää lihaa sekä maito- ja viljatuotteita. Agenda 2000:n valossa on kyseisten järjestöjen pelko mahdollisesta supistamisesta perusteltu. Ruokapankkien toiminnan jatkumisen takaamiseksi tulevaisuudessa komission on mahdollisimman pian annettava selvitys asiasta.

1. Aikooko komissio supistaa vähempiosaisten avustusohjelmiin tarkoitettuja kokonaismäärärahoja? Jos se näin aikoo, millä tavoin komissio aikoo toteuttaa tämän supistamisen? Miten komissio perustelee päätöksen oikeudenmukaisuuden, kun otetaan huomioon avustusohjelmien kiistattomasti myönteiset vaikutukset köyhyyden torjunnassa Euroopassa (ADE-tutkimus)? Kuinka komissio sovittaa yhteen yhtäältä köyhyyden torjunnan tavoitteensa ja toisaalta ruokapankkien määrärahojen vähentämisen?

2. Onko komissio valmis soveltamaan vuoden 1995 tarkistusta, jotta jäsenvaltiot voivat mukauttaa interventiovarastojaan avustusohjelmissa tarvittavilla tuotteilla asetuksen mukaisesti? Jos näin ei ole, miksi komissio kieltäytyy soveltamasta vuoden 1995 tarkistusta, kun otetaan huomioon asian tärkeys ruokapankkien toiminnan jatkuvuuden kannalta?

3. Mitä vaihtoehtoisia ehdotuksia komissiolla on sen varmistamiseksi, että vähempiosaisille suunnatuilla avustusohjelmilla on käytössään suhteellisesti sama määrä lihaa, maitotuotteita ja viljaa? Mikä on syynä, jos komissiolla ei ole vaihtoehtoisia ehdotuksia, kun otetaan huomioon avustusohjelmien kiistattomasti myönteiset vaikutukset köyhyyden torjunnassa Euroopassa (ADE-tutkimus)?

Franz Fischlerin komission puolesta antama vastaus

(27. syyskuuta 2000)

1. Vuodesta 1988, jolloin pantiin toimeen ensimmäinen vuosittainen yhteisön vähempiosaisten avustussuunnitelma, tälle toiminnalle myönnetty talousarvio on kasvanut asteittain 100 miljoonasta eurosta 200 miljoonaan euroon. Se on pysynyt nykyisellä tasollaan vuodesta 1995. Alustavassa talousarvioesityksessä, jonka komissio toimitti budjettivallan käyttäjälle, tälle toiminnalle ehdotetaan myönnettäväksi 200 miljoonaa euroa varainhoitovuonna 2001.

2. Koska komissio halusi toteuttaa toimenpiteen hyväntekeväisyysjärjestöjen kannalta kaikkein tyydyttävimmällä tavalla, se muutti vuodesta 1995 interventiovarastosta peräisin olevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä 29 päivänä lokakuuta 1992 annettua komission asetusta (ETY) N:o 3149/92(1) siten, että se voisi jakaa yhteisön lainsäädännön mukaisesti interventiota varten varastoidun tuotteen, jota ei ole väliaikaisesti saatavilla varastoista. Komissio ei ole olosuhteiden salliessa epäröinyt käyttää tätä oikeutta vuodesta 1996. Komissiolla ei ole aikomusta peruuttaa tätä muutosta tai kieltää tulevaisuudessa sen soveltamista.

Hallintokomitean tarkastellessa vuoden 2000 suunnitelmaa loppuvuonna 1999 eräät valtuuskunnat halusivat tietää aikoisiko komissio soveltaa tätä säännöstä naudanlihaan, jota ei ollut enää saatavilla interventiovarastoista heti komission aloittamien tärkeiden tarjouskilpailuiden jälkeen ja tämän tuotteen markkinoita koskevan lainsäädäntöuudistuksen jälkeen. Komissio ilmoitti, että se, että naudanlihaa ei ollut saatavilla interventiovarastoista, oli uudistuksen vuoksi kuitenkin kestävä eikä tilapäinen ilmiö, ja että sen vuoksi kyseessä ei ollut asetukseen (ETY) N:o 3149/92 vuonna 1995 tehdyn tarkistuksen soveltamisesta. Varastojen kehitys vuoden aikana vahvisti komission arviota.

On syytä lisätä, että asetus (ETY) N:o 3149/92 on osa yhteistä maatalouspolitiikkaa, ja kuten parlamentin jäsenen viittaamassa ADE:n tutkimuksessa korostetaan, siinä sallitaan yhteisön interventiovarastoissa yhteisön alkuperää olevien ylijäämätuotteiden liikkeelle laskeminen sosiaaliseen tavoitteeseen yhdistämällä, jolloin tuotteet jaetaan yhteisön kaikkein varattomimpien hyväksi (yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annettu neuvoston asetus (ETY) N:o 3730/87(2)).

Jos tuotetta, tässä tapauksessa naudanlihaa, ei kuitenkaan ole pysyvästi saatavilla näistä varastoista, tai jos tuotetta ei voida pitää tai ei voida enää pitää interventioon kelpaavana, osa näistä määrärahoista, jotka oli tarkoitettu tälle tuotteelle, voidaan käyttää muiden saatavilla olevien tuotteiden suurempien määrien käyttöön ottamiseksi. Muut hankintalähteet joihin yhdistykset eivät ole koskaan lakanneet turvautumasta yhdessä tämän toimenpiteen yhteydessä käytettävissä olevien muiden tuotteiden ohella voivat sen vuoksi olla vähemmän kysyttyjä näiden muiden tuotteiden osalta, joita on saatavilla interventioon suurempia määriä, ja enemmän kysyttyjä niiden tuotteiden osalta, joita ei ole saatavilla tai ei ole enää saatavilla asetuksen (ETY) N:o 3149/92 mukaisesti.

3. On korostettava, että tässä toiminnassa käytettävissä olevat tuotteet on annettu sellaisten yhdistysten käyttöön, jotka oli perustettu ja jotka toimivat jäsenvaltioissa ennen tämän ohjelman käyttöönottoa, ja jotka ovat siis riippumattomia tästä toiminnasta. Sen muodostama ilmainen hankintalähde lisätään hyväntekeväisyysjärjestöjen muihin hankintalähteisiin ja sen määrä on yleensä noin 25 prosenttia kaikista hankinnoista.

Muita aloitteita Euroopan köyhyyden poistamiseksi on olemassa tai niitä voidaan toteuttaa yhteisön tasolla perustamissopimusten mukaisesti ja toissijaisuusperiaatetta noudattaen. Komissio on myös esittänyt äskettäin neuvostolle ja parlamentille ehdotuksen yhteisön toimintaohjelman käynnistämisestä sosiaalisen syrjäytymisen torjuntaa koskevan jäsenvaltioiden välisen yhteistyön edistämiseksi(3). Kun ohjelma on hyväksytty, siinä voitaisiin käsitellä jäsenvaltioiden kanssa köyhyyttä ja sosiaalista syrjäytymistä koskevia kysymyksiä aloilla, joilla niitä esiintyy. Lisäksi se tukee niiden yhteisten tavoitteiden toteuttamista, jotka neuvosto määrittelee Eurooppa-neuvostossa Nizzassa joulukuussa 2000.

(1) EYVL L 313, 30.10.1992.

(2) EYVL L 352, 15.12.1987.

(3) KOM(2000) 368 lopullinen.